《五言古诗凡十四首 其十二》
明代·李昱

白水奋炎祚，赤符应天休。云台二十四，烜赫皆封侯。

富春有故人，物色来羊裘。翩然不受爵，独钓沧江流。

元功布衣妇，所进多嘉猷。伊谁秉史笔，类与隐者侔。

作者简介：元明间浙江钱塘人，字宗表，号草阁。元末避居永康、东阳间，授徒为业。明洪武中官国子监助教。有《草阁集》。